9 февралдә Мехрабад аэропортында «хөмәйниселәр» менән Бәхтийәргә тоғро шаһ гвардияһы араһында алыш була. Алыш бөтә ҡалаға тарала һәм урам характерын ала. Хомейни яҡлылар полиция пункттарын, хәрби частарҙы үҙ контроле аҫтына ала һәм халыҡҡа ҡорал тарата башлай. Граждандар һуғышы башланыу шарттарында Юғары хәрби совет (Генераль штаб), генерал Ғәббәс Ҡарабаги инициативаһы менән 11 февралдә үҙенең нейтралитет иғлан итә; шаһ гвардияһы командующийы генерал Али Нешат «революцияға теләктәшлек» белдерә. Генерал Бадрей ҡораллы ҡаршылыҡҡа маташа, әммә ул баҫтырыла, Бадрей үҙе үлтерелә.